CELEX: 32017D0805(02)
Language: hu
Date: 2017-08-04 00:00:00
Title: A Bizottság végrehajtási határozata (2017. augusztus 4.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről [Ribeiras do Morrazo (OFJ)]

5.8.2017   
            
            
               HU
            
            
               Az Európai Unió Hivatalos Lapja
            
            
               C 255/15
            
         A BIZOTTSÁG VÉGREHAJTÁSI HATÁROZATA
   (2017. augusztus 4.)
   az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
   [Ribeiras do Morrazo (OFJ)]
   (2017/C 255/13)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Spanyolország az 1308/2013/EU rendelet II. része II. címe I. fejezetének 2. szakasza alapján kérelmet nyújtott be a „Ribeiras do Morrazo” elnevezés oltalom alá helyezése iránt.
            
         
               (2)
            
            
               A Bizottság az 1308/2013/EU rendelet 97. cikkének (2) bekezdésével összhangban megvizsgálta a kérelmet, és megállapította, hogy a rendelet 93–96. cikkében, 97. cikkének (1) bekezdésében és 100–102. cikkében előírt feltételek teljesülnek.
            
         
               (3)
            
            
               Annak érdekében, hogy lehetőség nyíljon az 1308/2013/EU rendelet 98. cikke szerint felszólalási nyilatkozatok benyújtására, az Európai Unió Hivatalos Lapjában közzé kell tenni a rendelet 94. cikke (1) bekezdésének d) pontjában említett egységes dokumentumot, valamint a „Ribeiras do Morrazo” elnevezés oltalom alá helyezése iránti kérelem vizsgálatára irányuló előzetes nemzeti eljárás keretében használt, a termékleírás közzétételére való hivatkozást,
            
         A KÖVETKEZŐKÉPPEN HATÁROZOTT:
   Egyetlen cikk
   A „Ribeiras do Morrazo” (OFJ) elnevezéshez tartozó, az 1308/2013/EU rendelet 94. cikke (1) bekezdésének d) pontja szerint elkészített egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
   Az 1308/2013/EU rendelet 98. cikkével összhangban e határozat közzététele jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való közzététele időpontjától számított két hónapon belül kifogást emeljenek.
   
      Kelt Brüsszelben, 2017. augusztus 4-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      EGYSÉGES DOKUMENTUM
      
         „RIBEIRAS DO MORRAZO”
      
      
         PGI-ES-02238
      
      A kérelem benyújtásának időpontja: 2016.11.24.
      1.   Bejegyzendő elnevezés(ek)
      
      Ribeiras do Morrazo
      2.   A földrajzi árujelző típusa
      
      OFJ – oltalom alatt álló földrajzi jelzés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      Fehérbor
      Száraz, üde és ízre lágy érzetű, tiszta és élénk bor, melynek jellegzetes aromáján egyértelműen érződnek az alapanyag sajátosságai. Mérsékelt alkoholtartalmú, virág- és gyümölcsaromájú, kellemesen, kiegyensúlyozottan savas bor. Erős, intenzív aromákat tartalmaz.
      
         Általános analitikai jellemzők
      
      
                  Minimális tényleges alkoholtartalom (térfogatszázalék):
               
               
                  11,5 
               
            
                  Minimális teljes savtartalom:
               
               
                  5 g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  17,9 
               
            
                  Maximális teljes kén-dioxid-tartalom (mg/l):
               
               
                  200
               
            Vörösbor
      Száraz, üde és ízre lágy érzetű, tiszta és élénk bor, melynek jellegzetes aromáján egyértelműen érződnek az alapanyag sajátosságai. Mérsékelt alkoholtartalmú, virág- és gyümölcsaromájú, kellemesen, kiegyensúlyozottan savas bor. Színe igen sötét.
      
         Általános analitikai jellemzők
      
      
                  Minimális tényleges alkoholtartalom (térfogatszázalék):
               
               
                  10
               
            
                  Minimális teljes savtartalom:
               
               
                  5 g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  17,9 
               
            
                  Maximális teljes kén-dioxid- tartalom (mg/l):
               
               
                  150
               
            5.   Borkészítési eljárások
      
      a.   Alapvető borászati eljárások
      
      Művelési gyakorlat
      A szőlőt szüretelőládába vagy az illetékes hatóság által engedélyezett más tároló alkalmatosságba kell gyűjteni.
      Különleges borászati eljárás
      A bor előállítása során 100 kg szőlőből legfeljebb 68 liter bor állítható elő.
      b.   Maximum hozamok
      
      Fehér fajták
      10 000 kg szőlő hektáronként
      Fehér fajták
      68 hl/ha
      Vörös fajták
      8 000 kg szőlő hektáronként
      Vörös fajták
      54,4 hl/ha
      6.   Körülhatárolt terület
      
      A szőlő termesztésére megfelelő területet: Bueu, Cangas, Marín, Moaña, Poio, Pontevedra, Redondela és Vilaboa település 300 m-nél mélyebben fekvő részei. E települések mindegyike Galicia autonóm közösség Pontevedra tartományában található.
      7.   Fontosabb borszőlőfajták
      
      
                   
               
               
                  Branco Lexitimo, szinonimája: Albarin Blanco
               
            
                   
               
               
                  Caiño Tinto
               
            
                   
               
               
                  Caiño Blanco
               
            
                   
               
               
                  Brancellao
               
            
                   
               
               
                  Albariño
               
            
                   
               
               
                  Mencia
               
            
                   
               
               
                  Godello
               
            
                   
               
               
                  Espadeiro
               
            
                   
               
               
                  Pedral
               
            
                   
               
               
                  Loureiro Tinto
               
            
                   
               
               
                  Loureira
               
            
                   
               
               
                  Souson
               
            
                   
               
               
                  Treixadura
               
            
                   
               
               
                  Torrontes
               
            8.   A kapcsolat(ok) leírása
      
      A terület nedves óceáni éghajlatú, melyet évi 2 100 napsütéses óra, a termesztési idény alatt enyhe hőmérséklet és csekély hőingadozás (7,3–25,7 °C) jellemez; a téli időszak a magas hőmérséklet miatt szinte teljesen fagymentes, a csapadék mennyisége pedig 1 300–1 800 mm. A területet több oldalról hegyek védik, így nyáron kevesebb eső esik. Mindez nyáron a viszonylag magas hőmérséklettel párosulva nagy mértékű párolgást okoz. Ennek következtében az év e szakasza határozottan mediterrán jellegű, az átlaghőmérséklet 18 fok körüli, ami egyértelműen kedvez a szőlőművelésnek.
      Tengerparti területről van szó, ahol a szőlőt dombos területen, jól körülzárt, enyhén lejtő domboldalakon termesztik, csaknem mindenütt 150 m-nél kisebb tengerszint feletti magasságon. A talaj általában enyhén savas és jó vízáteresztő képességű, legfelső rétegét alacsony vízmegtartó képesség és korlátozott szervesanyag-tartalom jellemzi. A talaj többnyire régen képződött, elegendő mélységű, és a nap kellőképpen átmelegíti, ami termesztésre alkalmassá teszi. A litológiai szubsztrátum döntően a herciniai korszakban képződött gránitkibúvásokból és enyhén átalakult üledékes kőzetekből áll. A talaj mérsékelten szemcsés, ezáltal igen jó vízáteresztő képességű és könnyen művelhető. Legjellemzőbb a könnyű szerkezetű, jó vízelvezető képességű és optimális légáteresztő képességű homokos-agyagos vagy agyagos talaj. Ezenkívül a szóban forgó talajok laza szerkezetűek és enyhén savasak, különösen a kevésbé meredek lankákon. Mindez kiváló minőségű szőlő termesztésére teszi alkalmassá a vidéket.
      A bor üde és kiegyensúlyozott savtartalmú. A fehérborok csillogó aranysárga árnyalatúak, és kifejezetten virág- és gyümölcsaromájúak. Ízlelésre könnyűek és üdék, illetve aromákban gazdagok, citrusos utóízzel. A vörösborok közepesen intenzív színűek, és enyhén ibolyás meggypiros árnyalatúak. Szerkezetük közepesen komplex, ízleléskor érzetük lágy, piros és vadon termő gyümölcsökre emlékeztető aromákkal és enyhén csersavas utóízzel.
      A borok egyértelműen tükrözik a hőmérséklet, a csapadék és az agronómiai feltételek hatását, melyekhez hozzáadódik az emberi tényező is. Mindez a megfelelő fajták felhasználásában (valamennyi a környezethez alkalmazkodott, őshonos fajta), a szőlő sok napsütésnek kitett, meleg és jó áteresztő képességű talajokon való termesztésében, valamint az olyan különleges feltételekben nyilvánul meg, mint az érintett földrajzi területre jellemző homokos és futóhomokos talaj, illetve a gránitos kőzetekkel borított domboldalak. A művelési és metszési hagyománynak megfelelően leginkább az alacsony művelésű, sűrű térállású szőlő a jellemző, melyen jobban érvényesül a tenger hatása. Az ismertetett körülmények együttes hatására az itt termesztett szőlő jellemzően kiegyensúlyozott és harmonikus, továbbá kiváló aromás tulajdonságokkal és kedvező eltarthatósággal rendelkezik.
      9.   További alapvető feltételek
      
      Jogi keret:
      A nemzeti jogszabályokban
      A további feltétel típusa:
      Csomagolás a körülhatárolt terület határain belül
      A feltétel leírása:
      A bor termesztése és palackozása a meghatározott földrajzi termőterületen történik. A bor e területen kívülre szállítása és ottani palackozása olyan minőségi kockázatokat vet fel, mint az oxido-redukció, a hőmérséklet-változások stb. A kockázat a távolsággal arányosan nő. A származási területen történő palackozással biztosítható, hogy a termék megőrizze jellegzetes karakterét és minőségét. Az említettek, valamint a helyi termelők által az idők során a borok különleges jellemzőit illetően megszerzett tapasztalat és mélyreható tudás a származási területen való palackozást indokolják, melynek révén megőrizhető a borok összes fizikai-kémiai és érzékszervi tulajdonsága.
      Jogi keret:
      A nemzeti jogszabályokban
      A további feltétel típusa:
      A címkézésre vonatkozó kiegészítő rendelkezések
      A feltétel leírása:
      A palackokat az illetékes hatóság által biztosított számozott címkével kell ellátni, és azt a pincészetben fel kell helyezni. A címkének tartalmaznia kell a földrajzi jelzés logóját, amely a termékleírás II. mellékletében szerepel.
      
         A termékleíráshoz vezető link
      
      http://mediorural.xunta.gal/uploads/media/Pliego_Condiciones_Ribeiras_do_Morrazo_abril_2016_C.pdf